**Referat fra styremøte i Forskerforbundet ved OsloMet 24. april 2023**

Til stede: Audun Sanderud, Heidi Woll, Bjørn Ervik, Erik Dahlgren. Inger-Lise Neslein (møteleder), Britt-Evy Westergård, Kristin Merete Bugge og Arve Angen (referent)

Forfall: Eldbjørg Marie Schön og Kyrre Andersen

Hvor: Møterom P40-T326 og Teams

|  |  |  |
| --- | --- | --- |
| Nr | Sak | Oppfølging |
| 1 | Orienteringssaker  Forskerforbundets Landsråd var 28. og 29. mars. Fra oss deltok Erik, Inger-Lise og Arve. FF-OsloMet har egentlig bare 2 plasser, men Erik deltok som observatør og derfor utenfor “kvoten” vår. Landsrådet er et rådgivende organ for Hovedstyret, og det har hatt vansker med å finne sin “plass” i organisasjonen. Årets Landsråd var imidlertid livlig og interessant.  Årsmøtet 18. april: Det var kun 16 fremmøtte. Britt-Evy ble valgt til ny leder, og Else Marie Johansen ble valgt inn i valgkomiteen.  Valget av styremedlem på Fak. LUI og HV skulle vært stadfestet på årsmøtet.  På ou-kurset om arbeidsplaner og arbeidstid 19. april var det ca 10 deltakere. Iddeng og Hjelde stilte fra Forskerforbundet sentralt. |  |
| 2 | Oppfølging fra forrige styremøte  I forrige IDF var “Tidføring for ledere” en drøftingssak.  Det ble ikke vedtatt noe i saken. |  |
| 3 | IDF-saker  Forhandlingssaker  42/23 Omdisponering av areal 9. etasje Pilestredet 35  Forslaget til vedtak er at etasjen omdisponeres til kontorarbeidsplasser for Fak. TKD, sosial sone og et møterom.  Saken var grei i lokalt IDF, og også for styret.  Orienteringssaker:  43/23 Ressurser til sentrale tillitsvalgte  Det er nå en ressurs til hovedtillitsvalgte på 4.43 årsverk på OsloMet. Fordelingen gjøres ut fra antall medlemmer. FF-OsloMet har 2.01 årsverk. Det er lenge siden ordningen kom i stand, og det har vært en del endringer i medlemsmassene siden den gang. Det er nå et ønske om å øke ressursen, mye fordi arbeidsbyrden for de tillitsvalgte har blitt større.  FF bør kanskje ha Unio-andelen? Vi etterlyser den.  Erik spør om hva som skjer med ressurs til de lokale tillitsvalgte. Kanskje det trengs mer der heller.  Mer sentralt kan avhjelpe lokalt, f.eks i konflikt-saker. Vi diskuterer det videre på seminaret på Refsnes. Britt-Evy forbereder innlegg der. | Erik  Britt-Evy |
| 4 | Informasjon om lønnsoppgjøret  Erik orienterte om status i forhandlingene. |  |
| 5 | Styreseminar Refsnes Gods  Seminaret er 5. - 7. juni, og vi har 10 plasser. Den eneste som ikke har svart på påmeldingen er Kyrre. Arve sjekker med Kyrre om han blir med.  Heidi ønsker at vi på seminaret også har som tema “AMU og LAMU”, og om vi følger lovverket ved oppnevning av medlemmer til disse. Heidi forbereder innlegg om saken på seminaret. | Arve  Heidi |
| 6 | Runde rundt bordet  Styremedlemmene orienterte kort om situasjonen ute på enhetene. |  |
| 7 | Eventuelt  Heidi tok opp sak om medlemsmøte om de lokale forhandlingene. Saken var først meldt inn som sak til årsmøtet, men ble av ulike grunner ikke behandlet der.  Styret ønsker at vi tar et digitalt medlemsmøte om saken, en gang i løpet av mai. Styret vedtok at seminaret skulle være 25. mai, og at Erik er ansvarlig for seminaret.  Det bør diskuteres generelle prinsipper, som om vi skal ha et generelt tillegg, og i så tilfelle hvor stort bør det være osv. | Erik |